paragraph_text: Velika nagrada Nizozemske je automobilistička utrka Formule 1, koju je odobrila Međunarodna automobilistička federacija i koja se vozi na stazi Zandvoort. Utrka je prvi put vožena 1948. kao neprvenstvena utrka Formule 1, a tada je nosila naziv Velika nagrada Zandvoorta. Kao dio Svjetskog prvenstva Formule 1, Velika nagrada Nizozemske se prvi put vozila 1952.